Brīvības iela (Liepāja)
Šis raksts ir par ielu Liepājā. Par citām jēdziena Brīvības iela nozīmēm skatīt nozīmju atdalīšanas lapu. Brīvības iela ir iela Liepājā, kas atrodas Jaunliepājas, Jaunās pasaules un Zaļās birzes apkaimē. Iela sākas krustojumā ar Jauno ostmalu, bet beidzas pie Liepājas robežas virzienā uz Rīgu. Ielas garums ir ap 6430 metriem, kas to padara par otru garāko ielu Liepājā. Brīvības ielu pilnībā sedz asfaltbetons. Iela ir daļa no autoceļa A9. Posmā no Zemnieku ielas līdz Jaunai ostmalai kustība norit vienā virzienā, bet pārējā ielā kustība norit abos virzienos. Caur Brīvības ielu kursē 4. autobusa un 9. autobusa maršruti, kā arī 1. tramvaja maršruts.